*Tämä artikkeli käsittelee vuonna 2001 pelattua liigaa. Nykyisestä XFL:stä on erillinen artikkeli.*

**XFL** oli yhdysvaltalainen ammattilaistason amerikkalaisen jalkapallon liiga, joka pelasi ainoan kautensa vuonna 2001. XFL oli showpainiorganisaatio WWE:n ja televisioyhtiö NBC:n yhteishanke, jotka molemmat omistivat liigasta puolet.

Liigan lopetettua toimintansa vuonna 2001 WWE:n omistaja Vince McMahon säilytti oikeudet XFL-brändiin, ja perusti uuden samannimisen liigan vuonna 2018.

Historia
--------

Kanadalaisen jalkapallon sarjan CFL:n joukkue Toronto Argonauts oli myynnissä vuonna 1999. McMahon kiinnostui sen ja myöhemmin koko sarjan ostamisesta itselleen. Kaupankäynnin epäonnistuttua hän päätti perustaa Yhdysvaltoihin kokonaan oman amerikkalaisen jalkapallon liigansa.

29. maaliskuuta 2000 McMahon teki showpainiyhtiönsä WWE Entertainmentin kautta strategisen kumppanuussopimuksen televisioyhtiö NBC:n kanssa yhteisesti omistaa ja pyörittää uutta jalkapalloliigaa nimeltä XFL. Kirjan "X" ei suoranaisesti tarkoittanut mitään. Markkinoinnissa sillä viitattiin sanoihin Xciting (*exciting* - jännittävä), Xplicit (*explicit* - lapsille sopimaton), Xhilirating (*exhilarating* - jännittävä) ja Xplosive (*explosive* - räjähtävä). kirjaimet "F" ja "L" tulivat sanoista *football league* (jalkapalloliiga).

Liiga kamppaili koko olemassaolonsa ajan lauantai-illan katsojamääristä ja siinä epäonnistuttuaan tuotti omistajaosapuolilleen (WWE & NBC) kummallekin 35 miljoonaa dollaria tappiota. Tämän vuoksi liiga lopetti toimintansa 10. toukokuuta 2001.

Joukkueet
---------

**Itäinen divisioona**

* Birmingham Thunderbolts
* Chicago Enforcers
* New York/New Jersey Hitmen
* Orlando Rage

**Läntinen divisioona**

* Las Vegas Outlaws
* Los Angeles Xtreme
* Memphis Maniax
* San Francisco Demons

Lähteet
-------

1. ↑  TiCats: XFL was "partly for revenge" on the CFL *reddit.com/r/CFL*.  17.8.2018. Viitattu 2020-1-23. (englanniksi)
2. ↑  JSONMENU: NBC and WWE Entertainment Form Strategic Partnership for XFL *corporate.wwe.com/news*.  29.3.2000. Viitattu 2020-1-23. (englanniksi)
3. ↑  Ryan Sartorius: remember back when football and wrestling... *dribbble.com/*.  24.7.2018. Viitattu 2020-1-23. (englanniksi)
4. ↑  CNNBUSINESS: New football league is terminated after one year, due to disastrous ratings *money.cnn.com*.  10.5.2001. Viitattu 2020-1-23. (englanniksi)
5. ↑  Shawn Mohr: Ranking the 2001 XFL Team Names *xflnewshub.com*.  13.8.2019. Viitattu 2020-2-17. (englanniksi)

Aiheesta muualla
----------------

* alkuperäisen XFL:n muistosivusto (englanniksi)
* alkuperäisen XFL:n nettisivusto (arkistoitu) (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
XFL (2001) |
| --- |
|  |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
 Läntinen divisioona |
| --- |
|  |
| Las Vegas Outlaws |
|  |
| Los Angeles Xtreme |
|  |
| Memphis Maniax |
|  |
| San Francisco Demons |

 | 

| * n
* k
* m
 Itäinen divisioona |
| --- |
|  |
| Birmingham Thunderbolts |
|  |
| Chicago Enforcers |
|  |
| New York/New Jersey Hitmen |
|  |
| Orlando Rage |

 |

 |

 |